Gobyerno kan Malasya

An gobyerno kan Malasya o opisyal na Gobyernong Pederal kan Malasya (Malay: Kerajaan Persekutuan Malaysia), iyo an nakabase sa Teritoryong Pederal kan Putrajaya, na igwa nin eksepsyon sa sangay na lehislatura, na namomogtak sa Kuala Lumpur. Sarong pederasyon an Malasya na kompwesto nin 11 estado kan Malaya, an estadong Borneo sa Sabah asin Sarawak, asin 3 Teritoryong Pederal na nag-ooperar sa laog kan konstitusyonal na monarkiya sa irarom kan sistemang Westminster asin kinategorya bilang representatibong demokrasya. An gobyernong pederal kan Malasya adheres asin tinogdas kan Konstitusyon Pederal kan Malasya, an pinakahalangkaw na ley kan daga.

Inadaptar kan gobyernong pederal an prinsipyong pagsuhay sa mga poder sa irarom kan Artikulo 127 kan Konstitusyon Pederal kan Malasya, asin igwa nin tulong sangay: an ehekutibo, lehislatura, asin hudikatura. An mga gobyerno estatal kan Malasya igwa man kan saindang mga hawak na ehekutibo asin lehislatura. An sistemang hudikatura sa Malasya iyo an federal court system na nag-ooperar nin parareho sa bilog na nasyon.

Toltolan